Market Timing P.M. – บล.กสิกรไทย
Market Timing P.M. - บล.กสิกรไทย ประจำวันที่ 27 ต.ค. 60
27 ต.ค. 2560

Support : 1712, 1705 Resistance : 1722, 1730
SET แกว่งตัวระหว่าง 1712.02-1721.88 และปิดตลาดช่วงเช้าที่ระดับ 1716.81 จุด ปรับตัวเพิ่มขึ้น 7.97 จุด หรือ +0.47% ด้วยมูลค่าการซื้อขาย 3.16 หมื่นล้านบาท
ในรายงานภาคเช้า ให้แนวต้านจากกรอบระดับชั่วโมงไว้แถว 1717 ในขณะที่ การซื้อขายช่วงเช้า SET สามารถปรับตัวดีกว่าคาดเล็กน้อย เนื่องจากข้ามผ่านแนวต้านดังกล่าวระหว่างซื้อขาย แต่ก็ยังย่อตัวมาปิดบริเวณแนวดังกล่าว ด้าน RSI 60 นาที อ่อนตัวลงมาบ้าง จึงคาดว่าตลาดในช่วงบ่ายมีสิทธิผันผวนออกข้าง หรืออาจพักตัวลงบ้าง โดยประเมินแนวต้านอยู่บริเวณจุดสูงช่วงเช้าแถว 1722 ส่วนแนวรองรับอยู่บริเวณ 1712 และ 1705
TKS ราคาไต่ระดับเหนือกลุ่มเส้นเฉลี่ย ขึนมาแถว 16.5 ก่อนแกว่งตัวออกข้าง สร้างกรอบสามเหลี่ยม ล่าสุดเริ่มยกตัวทะลุขึ้นเหนือกรอบ ด้วย Vol. เพิ่มขึ้นบ้าง ด้าน %K ของ Slow stoch. วกตัวจากโซนต่ำ ตัดขึ้นเหนือ %D สะท้อนโอกาสที่ราคาจะแกว่งตัวขึ้นได้ต่อ อาจเข้าเก็งกำไร โดยมีเป้าหมายทำกำไรแถว 17 และ 17.8 ในขณะที่ ใช้การถดถอยหลุด 15.9 เป็น stop loss
 